અમદાવાદ આવ્યા બાદ પણ બધું નોર્મલ થતાં ઠીકઠીક સમય વીત્યો. ત્યારબાદ માસ્ટરજીએ ફરીથી મારું ભણતર શરુ કરાવ્યું… અને જોડે મને પોતાનું નામ પણ આપ્યું – નઝમા પંડિત ! અમદાવાદમાં આવી તેઓએ સિતારવાદનના વર્ગો લેવા શરુ કર્યા. એમાં હું પણ એમની એક શિષ્યા હતી. ગોધરાના માસ્ટરજી અહીં પોતાને ‘પંડિતજી’ તરીકે ઓળખાવતા, અને મને એમની દીકરી તરીકે ! અને એ પાક ઇન્સાન ક્યારે મારી માટે ‘માસ્ટરજી’ માંથી ‘પપ્પા’ બન્યા એ તો મને પણ ખબર નથી !